ج.جاببارلي‌نين ياراديجيليغي‌نين بيرينجي دؤورۆ "بابای امير" ژۇرنالي ايله باغليدير. اوْنۇن بۇرادا 50-دن چوْخ ساتيريک شئعيري چيخميشدير. ج.جاببارلي اؤز شئعيرلريني "غيۇر عيار" ،"شَترَنگ عيار" تخلّۆصلري ايله چاپ ائتديريردي. بۇ شئعيرلرده صابير ساتيراسي‌نين گۆجلۆ تاثيري واردير. "گؤرمه‌ميشم، ائشيتمه‌ميشم" شئعيرينده خالقين قئيدينه قالماييب کئفلريني چکن و "بئش شاهي واري گزن" دؤولتليلر، "قاچ، بابا" شئعيرينده قادين آزادليغي‌نين دۆشمنلري، "آروادلار دئييرلر" شئعيرينده هر گۆن قۇمار اوْيناييب آروادي‌نين سيرغاسيناجان اۇدۇزان سرخوْش، عییاش. کيشيلر تنقيد اوْلۇنۇر. ج.جاببارلي‌نين شئعیرلري ايچريسينده ان قۆوّتليسي "اۆستۆنه" آدلي ساتيرادير. بۇرادا کسکين بير ديل ايله اوْ دؤورۆن آجي حقيقتلري آيدینا چيخاريليب تنقيد ائديلير. ژۇرنالين صحيفه‌لرينده ه.واحيدينده ساتيريک شئعیرلرينه و فئليئتوْنلارينا راست گلمک مۆمکۆن اوْلۇر. واحيد ساتيريک شئعیرلرينده جهالت و مؤوهۇماتي، عۆمۇميیتله فئوْدال-پاتريارخال حياتي، رۇحانيلري و ايستيثمارچي صينيفلري کسکين تنقيد ائديردي.